Még 2004-ben a New England Patriots a Carolina Panthers ellen lépett pályára.
Bár állítólag minden idők egyik legjobb Super Bowl mérkőzése volt,
az eseményt valami más tette emlékezetessé.
A CBS csatorna számos nézőjének meglepő élményben volt része,
mert a félidős műsor Janet Jacksont a vártnál alaposabban bemutatta.
Véletlen vagy kitervelt szenzáció,
esetleg ruházati malőr? Bármi volt is…
A Viacom, a CBS tulajdonosa
550 000 dollárt köteles fizetni.
Janet Jackson a következő napon bocsánatot kért.
Annyira sajnálom,
ha valakit megbotránkoztattam. Nem volt ilyen szándékom.
A DAILY NEWS OLVASÓI SZERINT: TUTI NEM VÉLETLEN VOLT
De a média imádta.
Justin Timberlake „barátja"
így nyilatkozott a búvárlapoknak:
„az énekesnő hazudott neki,
és kihasználta őt, hogy életet leheljen a karrierjébe."
Ez csak ízelítő abból az össztűzből, ami Janet Jacksonra zúdult.
EZ JANET JACKSON
A következő héten, amikor Justin mondta el bocsánatkérését,
egy viccel indított.
Figyu, tudom, kemény héten vagyunk túl mindannyian…
És alig tudott elfojtani egy vigyort.
Ami történt, véletlenül történt,
roppant sajnálatos, és bocsánatot kérek, ha kellemetlenül érintett titeket.
Ma ez nem menne el bocsánatkérésnek.
A bocsánatkérések korát éljük.
SZOCIÁLPSZICHOLÓGUS
Szinte nem is olvashatunk híreket úgy, hogy bocsánatkérésről ne halljunk.
Politikusok, hírességek
sőt kormányok kérnek elnézést a múltban elkövetett bűneikért.
Az egyik aggasztó dolog az,
A HILTZIK STRATÉGIAI TANÁCSADÓ IGAZGATÓJA
hogy sok bocsánatkérést hallva, már kevésbé hatnak ránk.
Az elvárások okozta gyengülő hatás a „normatív hígulás.”
Minél több bocsánatkérést hallunk annál inkább elvárjuk őket,
de egyre kevésbé késztetnek minket megbocsátásra.
Az emberek egyre tudatosabbak,
és a sok bocsánatkérést látva, mindig újabbakat várnak.
Jelet szeretnének arról, hogy az szívből jön.
Milyen tehát egy jó bocsánatkérés,
és milyen hatalommal bír?
A NETFLIX SAJÁT GYÁRTÁSÚ DOKUMENTUMFILM-SOROZATA
Annyira sajnálom.
Biztos remekül megmagyarázza majd, hogy miért jött ilyen későn.
Aztán pedig elnézést kér.
Kérj bocsánatot!
Azért gyűltünk ma össze, hogy nemzetünk nevében bocsánatot kérjünk.
A tetteimért minden felelősséget vállalok.
Nem azért jöttem, hogy bocsánatot kérjek.
Nem fogom meggondolni magam, nem fogok mentegetőzni.
Ez egy lehetőség arra,
hogy a múltat magunk mögött hagyjuk.
BOCSÁNATKÉRÉSEK
„Bocsáss meg, Uram, mert vétkeztem!”
Az angol nyelvű világban több ezer éven át
csakis ilyen bocsánatkérés létezett.
Egy magasabb erő felé fordulva.
Egy kutató átvizsgálta az összes fennmaradt óangol szöveget,
és nem talált példát egyetlen valódi bocsánatkérésre sem.
Az 1590-es években azonban
Shakespeare ezeket a szavakat írta le:
„Mentségre éppen nincs szükség, mylord,
Kérem, bocsásson meg nagysád nekem”
Ez a „bocsánat” szó első ismert előfordulása
annak mai értelmében, a velejáró egész rituáléval,
melynek során belső megbánásunkat embertársaink elé tárjuk.
Nehéz bocsánatot kérni,
nehéz azt őszintén és tartalmasan kivitelezni.
Van azonban néhány kulcsfontosságú összetevő.
Az első a megbánás kifejezése.
Alapvetően ezt értjük bocsánatkérés alatt.
„Sajnálom. Elnézést kérek. Bánt engem.” Ilyen jellegű kijelentések.
A második.
A tetteinkkel okozott sérelem és szenvedés elismerése.
Így érezni tudja, hogy elismerik és megértik.
Szükség van a felelősség felvállalására is.
Az áldozat számára lélektanilag fontos, hogy ezt hallja.
Segíthet az is, ha magyarázatot adunk a viselkedésünkre.
Majd a továbblépés érdekében…
Kötelezettségvállalás a változtatásra, vagy jóvátétel felajánlása.
Végül a megbocsátásra vonatkozó kérés.
A Karina kutatásában résztvevő személyek elmondása szerint
ezen elemek közül négy-öt általában szerepel egy köznapi bocsánatkérésükben.
Valójában inkább csak kettő.
Az emberben két ellentétes indíttatás küzd egymással.
Helyre akar hozni egy kapcsolatot, és szeretné, hogy a másiknak jobb legyen,
de szeretné megvédeni az önmagáról, mint jó emberről alkotott képet is.
nem csak a másik, de a saját szemében is.
Ez nagyon kínos tud lenni.
Egy nyilvános bocsánatkérés még bonyolultabb műsorszám lehet.
Nehéz egy több millió fős közönségnek megfelelni.
Már az is komolyan megfontolandó, hogy egyáltalán bocsánatot kérjünk-e.
Az egyik leglényegesebb szempont az alapvető célközönség.
Matthew Hiltzik válságkezelő szakember és sok nagy sztár volt már az ügyfele.
Ez egy virágzó üzletág.
Mindjárt válaszolok, de ezt most fel kell vennem.
Elintézem, és már folytatom is.
Kaphatnék egy kis szünetet? Elnézést, de most…
Elnézést a sok megszakításért. Ez rövid lesz.
Kicsit sűrűbb ez a nap, mint gondoltam. Ez már csak ilyen.
Előre is elnézést kérek.
Lényegesen ritkábbak a nagy pillanatok
a kanapén üldögélő hírességekkel folytatott interjúkban.
Azért ülök ma itt, hogy elismerjem és kimondjam, hogy sajnálom.
Egyszerűen elnézést kérek.
Sajnálom. Nem érdemlek, és nem várok megbocsátást.
Nem teszik ki magukat annak, hogy más készítsen velük interjút.
Van rá mód, hogy közvetlenül szóljanak a követőikhez,
ami azelőtt nem volt lehetséges.
Ez egy más jellegű előadás, amit közvetlenül a kamerának adnak elő.
Elnézést kérek mindenkitől, akit megbántottam.
- Sajnálom, ha bárkit is megsértettem. - Bocsánatot kérek.
Vagy azok a nyilatkozatok, amiket a személyes hang érdekében
iPhone Note alkalmazásba írt formában közölnek a közösségi média felületein.
Ez nagyszerű, mivel leegyszerűsíti a dolgokat.
Elmondhatjuk, amit akarunk, pont úgy, ahogy akarjuk.
Az ilyen új lehetőségek ellenére
sokak számára komoly küzdelmet jelent a sikeres kivitelezés.
A fő hiba, amit bocsánatkérések során el szoktunk követni,
a kisebb mentegetőzések beleszövése,
amivel a méltóságunkat, az önmagunkról alkotott képet védjük.
Egyes bűnbánat gyakorlásokban nem igazán érezni a bűnbánatot.
Őszintén bocsánatot kérek. Ez egy poén volt.
KICSIT VÉDEKEZŐ
Túllőttem a célon, átléptem egy határt.
SZEMFORGATÁS
Vagy túlzásba viszik a bűnbánatot.
Annyira sajnálom.
SZÉPSÉG BLOGGER
Remélem, egy nap, majd…
KÖNNYZÁPOR
…meglátjátok milyen vagyok én igazából.
ÉNKÖZPONTÚSÁG
Laura Lee később bocsánatot kért a bocsánatkérésért.
Az a video olyan, mintha áldozatnak érezném magam.
Semmilyen formában és értelemben nem vagyok áldozat ebben a szituációban.
A felelősség áthárítása is gyakori jelenség,
úgy tenni, mintha a kiváltott reakció lenne az igazi probléma.
Nem akartam, hogy az utazásom körüli sápítozás és hűhó
ELTERELÉS
egy pillanatra is elfordítsa a figyelmet Texas valódi problémáiról.
TÉMAVÁLTÁS
Az „én” szó kimondásának kerülése.
AZ USA ELNÖKE
Sajnálom, hogy úgy bántak vele, ahogy tették.
Vagy Ja Rule,
a katasztrofális Fyre Fesztivál egyik fő szervezője esetében,
aki lehetett volna bőbeszédűbb.
NEM AZ ÉN HIBÁM, DE NAGYON SAJNÁLOM
Odaállni, és azt mondani, „Vállalom azt, amit tettem.”
„Nem vagyok hajlandó ezért bocsánatot kérni.”
Ettől az ember erősebbnek érzi magát és nő az önbecsülése,
mert azt érzi, hogy egy helyzet fölött visszanyeri az uralmát.
És ez egy természetes törekvés,
különösen a nem egészen egyértelmű helyzetek esetén.
Mindenkivel előfordul, hogy egy kissé áldozatnak érzi magát.
Mindenki érezte már úgy, hogy ő az,
aki bocsánatkérést érdemelne a másiktól.
Ezért mondják azt egyes szakértők,
hogy a bocsánatkérésnek nem is előadásnak,
hanem inkább beszélgetésnek kellene lennie.
Donnell Penny vagyok.
INTERVENCIÓS VEZETŐ
New Yorkban élek, ide közel, a brooklyni Lafayette Gardensben.
Egy addig átlagosnak tűnő napon, 2011 nyarán
Donnell fivére hirtelen berontott a szobájába.
A szeme fel volt dagadva, az orra vérzett.
Borzalmasan nézett ki, Kérdeztem tőle, „Mi történt?”
Elmondta, hogy az egyik buszmegállóban megtámadták.
Az a sarok egyébként mindig tele volt rossz energiákkal,
mert éppen két rivális banda területének határán van.
Donnell testvére csendes kölyök volt, könyvmoly típus.
Szóval úgy éreztem, ,,Legjobb lesz, ha kimegyek oda, látják, ki vagyok,
és elintézzük ezt a dolgot.”
Miután Donnell és a bátyja elindultak, jó néhányan csatlakoztak hozzájuk.
A buszmegállóban egy srácot találtak,
akiről azt hitték, részt vett a verésben.
Körbevettek,
ELVÉGEZTE A KÖZÖS IGAZSÁGSZOLGÁLTATÁS PROGRAMOT
és azt kérdezték, miért tettem valamit a barátjukkal
aznap a buszon.
Mondtam nekik,
„Nem tudom, miről beszéltek. Nem én voltam.”
De ők állították, hogy igen.
Ideges lettem.
És akkor Brandon elővett egy borotvát,
megvágta Donnell öccsének arcát, és elfutott.
Engem azonnal elöntött a düh.
Brandon egy büfébe menekült előlük.
Verekedni kezdtünk.
Az egyik férfi, aki velünk volt,
felkapott egy kést a pultról, és megszúrta.
Majdnem kilyukasztotta a tüdőmet, 160 kapoccsal zárták össze a sebet.
Donnellt és Brandont is letartóztatták, és többéves börtönbüntetés elé néztek.
Danielle Sered vagyok,
A Közös Igazságszolgáltatás ügyvezető igazgatója.
A kerületi ügyész és a bíróság megállapodása alapján,
aki a Közös Igazságszolgáltatás teljes programját végigcsinálja,
azzal szemben hajlandóak ejteni a bűncselekmény vádját.
Munkánk alapja az elzárást kiváltó helyreállító igazságszolgáltatás.
A „helyreállító igazságszolgáltatás” fogalma
a 70-es években kezdett ismertté válni az Egyesült Államokban,
bár jóval régebbi hagyományokon alapul.
Az alapkoncepció a kör.
A körbe tartozik a sérelemért felelős személy,
a sértett személy,
és az őket támogató személyek, a szeretteik.
Az anyám volt ott és a nagynéném.
Anyámmal és a barátnőmmel jöttem a körbe.
És egy segítő.
A program végigmegy a bocsánatkérés folyamatának lépésein,
de a bocsánatkérés nem követelmény.
A magyarázattal kezdik.
Össze kellett raknunk a történetet,
hogy megértsük, ki miért reagált úgy, ahogy tette.
És voltak dolgok, amikről ők nem is tudtak.
Volt egy pillanat, mielőtt a késsel megvágtam Penny öccsét,
amikor egy pisztoly is felvillant.
A fegyver.
Donnell egyáltalán nem is tudta, hogy valaki elővett egy pisztolyt.
Egyszer csak megértettem: „Akkor persze, hogy támad az ember.”
A dühöm irányt váltott. Arra haragudtam, aki mögöttem állt,
meg magamra, hogy ilyen emberekkel veszem magam körül.
Szó szerint előtört belőlem,
„Sajnálom.” Ezt ismételgettem.
Elindultam megvédeni a testvéremet,
és egy testvért sebeztem meg.
Sajnálom, hogy megsebesítettem a másik testvéremet.
A nem megkövetelt bocsánatkérés önként megtörtént.
Emlékszem, milyen volt, amikor Penny bocsánatot kért.
Annyira természetesen jött.
Én is bocsánatot kértem,
és olyan volt, mintha évek óta ismernénk egymást.
Sok szempontból
a trauma tulajdonképpen egyfajta tehetetlenséggé válik,
vagyis a trauma ellentéte nem a segítség.
A trauma ellentéte a hatalom.
Így állnak hozzá a helyreállítás megvalósításához.
A kör tagjai együtt próbálnak konkrét lépéseket kieszelni
a helyzet javítására,
és egy kötelező erejű egyezséget kötnek, ami a bíróság számára is látható.
Megkértek, hogy egy levélben magyarázzam el a fiamnak,
hogy mi történt,
és hogy mi az a fontos dolog, amit ebből a helyzetből megtanulhat.
Donnell és Brandon együtt felkeresték a helyszínt is.
Visszamentünk a buszmegállóba,
egészen korán, amikor senki nem volt ott.
Virágokkal és egy mackóval.
Néhány léggömböt is felengedtük a levegőbe.
Mint egy emlékhely.
Ha egy emlékhelyet lát az ember a környéken, arra gondol,
„Ő már elment egy jobb helyre, de az a rossz dolog megtörtént.”
A helyreállító igazságszolgáltatási modellt államok is használják.
Ennek a dél-afrikai Igazságtételi és Megbékélési Bizottság,
a TRC a legnevezetesebb példája.
Desmond Tutu érsek elnökletével
az apartheid utáni gyógyulási folyamatot igyekeztek segíteni.
Felvették az áldozatok tanúvallomásait az elkövetett bűntényekről,
és amnesztiát ígértek az elkövetőknek,
akik előlépve a teljes igazságot nyilvánosan bevallották.
Dél-Afrika lakóinak közel 40 százaléka kísérte figyelemmel
az áldozatok első tanúvallomásait,
köztük egy Nomonde nevű asszonyét.
Régóta tudom,
FORT CALATA ÖZVEGYE
hogy az állambiztonsági szolgálat emberei ölték meg a férjemet.
Ezt szerettem volna nyilvánosan elmondani.
1985-ben
Nomonde férjét, Fort Calatát,
és három másik apartheidellenes aktivistát
megvertek, leszúrtak,
majd rájuk gyújtottak egy autót.
Soha senkit nem vontak ezért felelősségre.
Desmond Tutu püspök szavai szerint
ez a sírás „a TRC meghatározó hangja.”
Nem tudtam elfogadni.
Annyira kevés időt
tölthettem a férjemmel
házasságban.
Túl gyors és túl rövid volt.
Még mindig úgy érzem, mintha tegnap történt volna.
Ő akkor az összes olyan nőt képviselte,
FORT CALATA LÁNYA
akinek sohasem volt alkalma egy katartikus pillanat átélésére.
A GYILKOSOK MEGNEVEZHETŐK
Néhány hónap múlva a TRC értesítette Nomondét,
hogy valaki nyilvános vallomást tesz.
Eric Taylornak hívták,
és teljes felelősséget vállalt
Ford Calata megöléséért.
Nomonde végignézte Eric Taylor vallomástételét.
Hátulról megütöttem Mr. Calatát
egy súlyos vas tárggyal,
majd mindkét testet meggyújtottam.
A gyilkosságokat parancsra követte el,
de nem volt hajlandó elárulni, kinek a parancsára.
Megkérdezte, megbocsátok-e.
A szívemben van hely a megbocsájtásra,
de hogyan bocsássak meg neked,
aki még mindig hazudsz?
A TRC elutasította Eric Taylor amnesztiakérelmét,
de ténylegesen sohasem helyezték vád alá.
Azon a napon, amikor előállsz az igazsággal
mindenki előtt,
és megkapod a büntetésedet a férjem megöléséért,
akkor majd újra elgondolkozom a megbocsátáson.
Talán túlzás lenne azt állítani,
hogy a gyógyuláshoz minden embernek szüksége van a megbocsátásra.
Egyeseket talán jobban gyógyít a bosszú,
másokat talán az, ha nem gondolnak a dologra,
és a lehető legmesszebbre űzik az emlékeikből és a mindennapi életükből.
Az igazság lesz számunkra a gyógyír.
Aki itt van körülöttünk,
de megfoszt minket az igazságtól,
az megakadályozza életünk nagy sebének gyógyulását.
Az egyik dolog, ami egy trauma átélése után segíthet,
az egy koherens narratíva megalkotása.
Úgy elmondani az eseményeket,
hogy egy olyan világot írjunk le, amiben élni tudunk.
Amikor elkezdtünk a történtekről beszélgetni, először én mondtam el Donnak,
aztán ők, az ő nézőpontjukból.
Akkor értettem meg, hogy az a történet is igaz.
Nincs mindig minden benne az elbeszélésben.
Néha maradnak benne hiányosságok
és feszültségek, de elég igaz ahhoz, hogy támaszkodni lehessen rá.
SZABAD DÉL-AFRIKÁT!
Azok a történetek, amelyekben egy egész társadalom beszél arról,
hogy kit bántottak, és mit kell jóvátenni, állandóan módosulnak.
Csak az elmúlt néhány évet nézve,
széles körben elismert ténnyé vált az, hogy a nőket érő szexuális zaklatás
gyakori és súlyos probléma.
George Floyd meggyilkolása a rendőrség által 2020 nyarán,
illetve az eset által kiváltott világméretű tüntetések és beszélgetések
több millió amerikait győztek meg arról,
hogy a faji megkülönböztetés az országuk komoly problémája.
Bár sokak szerint a bocsánatkérések korát éljük,
2020-ban a New York Times körülbelül ugyanannyi bocsánatkérésről
számolt be, mint 2010-ben.
Igazi változás inkább abban történt, hogy mi az amiért ma bocsánatot kérnek.
Olyan dolgokért is, amik kicsivel korábban még nem tűntek helytelennek.
Akkor nem tűnt rasszista cselekedetnek,
de már látjuk, hogy elfogadhatatlan, és igen, rasszista viselkedés.
Felidézve néhány megjegyzést, amit emberekre, nemi identitásra
és szexuális irányultságra tettem, nem is tudom, ki volt az az ember.
Belátom, hogy előbb és gyorsabban kellett volna cselekednünk,
hogy az indokolatlan igazoltatásokat visszafogjuk.
Sajnálom, hogy nem tettük.
Mindig abban kell reménykedni,
hogy egy mélyen gyökerező, válság jellegű helyzet esetén,
ahol embereket szavakkal vagy tettekkel komolyan megbántottak,
visszatalálhatunk egy olyan pontig,
ahol az ügyfél, sőt akár a mentor is képes lesz új dolgokat felfedezni.
Egy nyilvános bocsánatkérés talán színpadias dolog,
de értékeink mérőeszközének is tekinthető,
és valóban segíteni tudja az értékek terjedését.
Tizenhét évvel azután, hogy Justin Timberlake és Janet Jackson
bocsánatot kértek Amerikától,
Justin Timberlake bocsánatot kért Janet Jacksontól,
amiért egy olyan rendszer előnyeire támaszkodott,
ami szemet huny a nőkkel szembeni, és a faji előítéletek előtt.
A bocsánatkéréshez néha hosszú idő kell.
Jó eséllyel mindenkinek van adóssága, aminek törlesztésére még nem áll készen.
mert ez több egy kipipálandó tételnél.
Arra biztatnám az embereket, hogy olyan tettként gondoljanak rá,
ami által a saját terveik szerint vehetik kezükbe a sorsukat.
Ehhez bátorság kell.
Akkor éreztem a vágyat, hogy bocsánatot kérjek,
amikor létrejött egy kapcsolat, és éreztem,
hogy ő is egy ember, aki szeret, álmodik, és szép dolgokra vágyik, akárcsak én.
Ismertem annyira, hogy megbánjam.
Bánom, amit a tetteimmel okoztam. Sajnálom, amit a családod átélt.
Azonnal elfogadtam, mert pont erre volt szükségem.
Készen álltam rá és jólesett.
Ajándék és átok is az a nap,
mert valaki mással is találkozhattam volna így,
és akkor nem biztos, hogy így végződik. Ez segített érettebbé válnom.
Ő most már a testvérem.
Az a helyzet összehozott két idegent.
És ez rohadt menő.
A feliratot fordította: Pers Dóra